**Lærermateriale AT 7**

**Introduktion**   
Vedrørende problemformuleringen og synopsen – til inspiration: 

Man kan evt.:   
- vise gode eksempler på AT-problemformuleringer    
- lægge op til, at de enkelte gruppemedlemmer hver især fremlægge dele af synopsen, men med krav om, at alle hæfter for hele synopsen – og kan besvare uddybende spørgsmål fra lærerne i forbindelse med fremlæggelsen 

**Om vejledningen**   
Eleverne fra tidligere forløb har efterlyst større fokus på vejledning i den mundtlige fremlæggelse. Her kan med fordel inddrage [gode råd til den mundtlige fremlæggelse i AT](http://skriftlighed.fr-gym.dk/studieforb/Studieforberedende_opgaver/AT-5_gode_rad_mundtlig.html) samt [eksempler på gode AT-fremlæggelser](http://skriftlighed.fr-gym.dk/studieforb/Studieforberedende_opgaver/AT-eksamen_video.html) i vejledningen til den mundtlige fremlæggelse.  

**Opsamling og evaluering**   
Der er afsat ca. 6 moduler til fremlæggelse og evaluering. Alle elever deltager ikke nødvendigvis i alle fremlæggelser. Fremlæggelsen kan planlægges, så forskellige grupper giver fokuseret respons på andres oplæg. Elevresponsen bør suppleres med lærernes evaluering af både den mundtlige del og synopsen. 

Evalueringen bør ud over de AT-faglige mål for AT-7 omfatte hele den tredelte fremlæggelse. Lidt inspiration:   
- Hvad er vigtigt i arbejdet med synopsen i forhold til den mundtlige formidling?    
- Hvad er hensigtsmæssigt at have med i synopsen?    
- Hvad bør ”gemmes” til den mundtlige del?   
- Hvordan fungerede problemformuleringen som udgangspunkt for et flerfagligt arbejde med sagen?   
- Blev de AT-faglige mål opfyldt?   
- Hvad skal I være opmærksomme på til AT-eksamen 

[Huskeliste til vurdering af AT-eksamen.doc](http://skriftlighed.fr-gym.dk/studieforb/Studieforberedende_opgaver/AT-7_til_lrerne_files/Huskeliste%20til%20vurdering%20af%20AT-eksamen-3.doc) kan bruges som udgangspunkt for responsen. 

**Huskeliste til planlægningen af AT-7** 

*Elevforudsætninger*   
- Hvad har eleverne lært i AT-6?

*Hvordan introduceres eleverne til:*   
- Formål og mål for AT-7   
- [VGTs synopsismodel for 3.g](http://skriftlighed.fr-gym.dk/studieforb/Studieforberedende_opgaver/Synopsismodel_3g.html)   
- Krav til aflevering af udkast til [problemformuleringen](http://skriftlighed.fr-gym.dk/struktur/Struktureret_skrivning/Problem-_og_opgaveformulering.html) og AT-synopsen samt eventuelt [Talepapiret](http://skriftlighed.fr-gym.dk/studieforb/Studieforberedende_opgaver/AT-5_talepapir.html)   
- Med fordel kan læreren vise 1 eller 2 af de 2 YouTube-film, der viser den mundtlige præsentation ved en AT-eksamen. Videoen kan bruges til som udgangspunkt for en diskussion af, hvad der virker, og hvad der ikke virker.

- Organisering og forventninger til det selvstændige arbejde   
- Det faglige stof fra fagene til emnet 

*Planlægning af rammerne*   
- Tidsforbrug til introduktionen   
- Tidsplan for introduktion, projektarbejde, fremlæggelse og evaluering   
- Planlægning af deadlines   
- Gruppedannelser eller individuelt arbejde   
- Fordeling af lektioner til de enkelte lærere og skemalægning i klassens AT-7-lektioner - AT-7 er tilrettelagt så eleverne arbejder med synopsen mandag-torsdag i uge "1" og fremlægger synopsen i uge "2", hvilket giver læreren mulighed for at læse synopsen igennem inden. 

*Evaluering*   
- Hvilke fokuspunkter i evalueringen?    
- Hvordan evalueres gruppernes synopser?    
- Hvordan evalueres den mundtlige fremlæggelse? 

*Studierapporten*   
- Hvem laver undervisningsbeskrivelsen i Lectio?   
- Hvem sætter tid af til, at eleverne udfylder studierapporten 